open-index/open-wikipedia-markdown huggingface dataset:
Olavi Mäenpää (maanviljelysneuvos)

**Viljo Olavi Mäenpää** (31. maaliskuuta 1908 Kajaani – 3. heinäkuuta 1988 Tenhola) oli suomalainen maanviljelijä, opettaja ja koulunjohtaja, joka sai maanviljelysneuvoksen arvonimen.

## Henkilöhistoria
Mäenpään vanhemmat olivat maanviljelysneuvos, koulunjohtaja Markku Mäenpää ja meijeri- ja karjanhoitokoulun opettaja Elin Augusta Ringdahl ja puoliso vuodesta 1942  sairaanhoitaja Helmi Sirkka Sarkia. Mäenpää tuli ylioppilaaksi Turun Lyseosta vuonna 1926 ja valmistui Helsingin yliopistosta vuonna 1930 agronomiksi ja maatalous- ja metsätieteiden kandidaatiksi. Isänsä johtaman Salon maanviljelyskoulun opettajaksi alkaneesta Mäenpäästä tuli vuonna 1941 isän kuoltua koulun johtaja. Hän hoiti tehtävää aina vuoteen 1973, eläkkeelle jäämiseensä saakka. Mäenpää oli isänsä jälkeen myös tämän omistaman Perniön Pohjankartanon tilan haltija ja viljelijä, vuoteen 1974 asti. Hänellä oli useita luottamustoimia kuten Hankkijan hallintoneuvoston jäsenyys ja puheenjohtajuus ja hän julkaisi useita oppikirjoja ja historiikkeja. Mäenpää oli myös Perniön kunnanvaltuutettu. Hän sai maanviljelysneuvoksen arvonimen vuonna 1964. Sotilasarvoltaan Mäenpää oli reservin majuri.

## Julkaisuja
* *Salon seudun osuuskauppa r.l. 1915–1935*, 1935
* *Maatalouden liikeoppi: alempia maatalouskouluja varten*, 1948
* *Maatalouspolitiikka*, 1951
* *Salon seudun maanviljelyskoulu 1908–1958*, 1958
* *Salon sokeritehdas Oy 1918–1968*, 1968
* *Salon seudun osuuskauppa 1915–1975*, 1975
* *Salon sokeritehdas Oy 1968–1978*, 1978

## Lähteet
My Little Pony: Jätä jälkesi maailmaan

**My Little Pony: Jätä jälkesi maailmaan** (engl. *My Little Pony: Make your mark*) on yhdysvaltalainen TV-sarja. Ensimmäiset 8 jaksoa julkaistiin Netflixissä 26. syyskuuta 2022. Juoni on jatkoa Jätä jälkesi maailmaan pilotti -jaksolle, joka julkaistiin  vuoden 2022 toukokuussa. Sarjan animoi Atomic Cartoons. Sarja on kokonaisuudessaan 23 jaksoa, joista jokaisen pituus on 22 minuuttia.

## Näyttelijät
### Alkuperäiset äänet

### Suomenkieliset äänet

## Lähteet
Nina Bitšuja

**Nina Bitšuja** (s. 1937 Kiova, Ukrainan SNT, Neuvostoliitto) on länsiukrainalainen kirjailija. Merkittävä ukrainalainen kirjailija Valeri Ševtšuk on sanonut häntä ”ukrainalaisen naisproosan kuningattareksi”.  Bitšuja kirjoittaa ja asuu Lvivissä. Hän on kirjoittanut romaaneja ja lastenkirjallisuutta. Hänen teoksiaan kiitetään niiden psykologisesta syvyydestä.

## Lähteet

## Aiheesta muualla
Ülo Tulik

**Ülo Tulik** (11. toukokuuta 1957 – 30. huhtikuuta 2022) oli virolainen agronomi ja poliitikko. Tulik syntyi Meremäellä 11. toukokuuta 1957. Hän oli Võrun läänin kuvernööri 2005-2010 ja Võrun pormestari 2010–2011 sekä Riigikogun jäsen 2011–2015.

## Lähteet
Rengasampiaissimppu

**Rengasampiaissimppu** (*Apistus carinatus*) on velhokaloihin kuuluva kalalaji. Lajia tavataan indopasifiselta merialueelta.

## Koko ja ulkonäkö
Rengasampiaissimppu voi kasvaa suurimmillaan noin 20 cm pitkäksi ja tavanomainen pituus on 10 cm. Ruumiinrakenteeltaan laji on pitkänomainen ja suuripäinen. Päässä on viiksisäikeitä. Kalan selkäevä on pitkä ja etuosastaan piikikäs. Rintaevä on pitkä ja viuhkamainen. Evien piikit ovat yhteydessä myrkkyrauhaseen. Rengasampiaissimppu on väriltään selästään sinertävän harmaa ja vatsastaan punertava. Rintaevät ovat edestä mustat ja takaa keltaiset, selkäevän takaosassa on musta täplä.

## Levinneisyys ja elintavat
Rengasampiaissimpun levinneisyys ulottuu Afrikan itärannikolta ja Punaiseltamereltä Australiaan ja Japaniin. Se elää päivisin kaivautuneena hiekka- tai mutapohjaan. Laji on peto.

Rengasampiaissimppua käytetään paikallisesti ravintona.

## Lähteet
Markku Mäenpää

**Johan Markku Mäenpää** (25. huhtikuuta 1871 Kylmäkoski – 7. toukokuuta 1941 Perniö) oli suomalainen maanviljelijä, opettaja ja koulunjohtaja, joka sai maanviljelysneuvoksen arvonimen.

Mäenpään vanhemmat olivat tilallinen Kustaa Mäenpää ja Elisabet Pusa ja puoliso 1900–1929 meijeri- ja karjanhoitokoulun opettaja Elin Augusta Ringdahl. Mäenpää tuli ylioppilaaksi Hämeenlinnan lyseosta vuonna 1892 ja valmistui agronomiksi Mustialasta vuonna 1898. Hän työskenteli ensin Ruovedellä maanviljelysneuvos Alexander Aminoffin omistamalla Pekkalan tilalla, jossa oli myös meijeri- ja karjakkokoulu, mutta siirtyi jo vuonna 1899 maanviljelysneuvos Arthur Hildénin Ikaalisiin perustaman maamies- ja maanviljelyskoulun opettajaksi ja pehtoriksi. Vuonna 1902 hän siirtyi Ernst Fabritiuksen Lapinjärvelle perustamaan Latokartanon maanviljelyskouluun ja sieltä vuonna 1905 Kajaaniin Seppälän maamies- ja karjakkokoulun opettajaksi.

Vuonna 1908 Mäenpäästä tuli vasta perustetun Salon maamieskoulun johtaja. Koulun siirryttyä Perniön Pohjankartoon Mäenpää hankki sieltä itselleen myös maatilan. Vuonna 1917 maanviljelyskouluksi muuttuneen oppilaitoksen johtajana hän toimi yhteensä yli 30 vuotta. Vuonna 1935 maanviljelysneuvoksen arvonimen saanella Mäenpäällä oli työnsä ohella useita luottamustehtäviä.  Myös hänen pojastaan Olavi Mäenpäästä tuli maanviljelysneuvos, joka lisäksi jatkoi isänsä työtä Salon maanviljelyskoulun johtajana.

## Lähteet
Inejirō Asanuma

**Inejirō Asanuma** (; 27. joulukuuta 1898 – 12. lokakuuta 1960) oli japanilainen poliitikko ja Japanin sosialistisen puolueen puheenjohtaja. Sodanjälkeisessä Japanissa hän kannatti Kiinan kommunistista puoluetta ja vastusti Japanin ja Yhdysvaltojen läheisiä suhteita.

Asanuman murhasi 17-vuotias ultranationalisti Otoya Yamaguchi wakizashi-miekalla kesken televisioidun poliittisen väittelyn.

## Ura
Asanuma syntyi Miyake-jiman saarella. Hän opiskeli Wasedan yliopiston politiikan ja taloustieteiden tiedekunnassa ja valmistui vuonna 1923. Hän liittyi Japanin kommunistiseen puolueeseen opiskeluaikanaan vuonna 1922 mutta erosi vuonna 1924. Vuonna 1933 hänet valittiin Tokion kaupunginvaltuustoon ja vuonna 1936 Japanin alahuoneeseen Shakai taishūtō -puolueen jäsenenä.

Vaikka Asanuma aluksi vastusti imperialismia, vuonna 1932 hän kannatti Japanin tukea ”itsenäiselle Mantšurialle” eli Mantšukuolle, ja vuonna 1938 hän tuki täysin toista Kiinan–Japanin sotaa. Shakai taishūtō -puolueen Takao Saitōn puhuttua sotaa vastaan alahuoneessa vuonna 1940 Asanuma tuki hänen erottamistaan alahuoneesta sekä puolueesta.

Toisen maailmansodan jälkeen Asanuma oli mukana perustamassa Japanin sosialistista puoluetta. Hänet valittiin sen pääsihteeriksi vuonna 1948 ja puheenjohtajaksi vuonna 1960. Hän vastusti Japanin asevarustelua sekä Yhdysvaltain ja Japanin välistä yhteistyö- ja turvallisuussopimusta. Hän vieraili Kiinassa puolueensa delegaation johtajan vuosina 1957 ja 1959; jälkimmäisellä vierailulla hän tuomitsi amerikkalaisen imperialismin ja kutsui Yhdysvaltoja ”Japanin ja Kiinan yhteiseksi viholliseksi”.

## Murha

12. lokakuuta 1960 Asanuma osallistui Tokion Chiyodassa pidettyyn televisioituun väittelyyn, johon osallistuivat myös kahden muun pääpuolueen puheenjohtajat. 17-vuotias ultranationalisti Yamaguchi ryntäsi lavalle Asanuman puheen aikana ja iski tätä kahdesti wakizashi-miekalla. Tämän jälkeen Yamaguchi yritti tappaa itsensä, mutta hänet saatiin otettua kiinni ja pidätettiin. Asanuma kuoli minuuteissa massiiviseen sisäiseen verenvuotoon.

Yamaguchi kertoi poliisille laajasti suunnitelmistaan ja motiiveistaan. 2. marraskuuta hän kirjoitti sellinsä seinään hammastahnalla: ”[Olisipa minulla] antaa maalleni seitsemän elämää” () ja ”Kauan eläköön keisari”, minkä jälkeen hän hirttäytyi lakanoista solmitulla köydellä.

Yamaguchi nousi Japanin oikeston keskuudessa sankarin ja marttyyrin asemaan. Oikeistoryhmät ovat pitäneet vuosittain hänen kuolinpäivänään 2. marraskuuta muistotilaisuuksia. Asanuman murha innoitti myös useita murhayrityksiä, joista merkittävin oli vuonna 1961 paljastunut suunnitelma pääministerin, Japanin liberaalidemokraattisen puolueen Hayato Ikedan, ja koko hänen kabinettinsa murhaamiseksi.

## Lähteet
Einar Ekberg

**Einar Ekberg** (29. heinäkuuta 1905 Malmö – 5. elokuuta 1961 Södertälje) oli ruotsalainen helluntaiherätyksen kirkkolaulaja. Ekberg tuli tunnetuksi erityisesti Lewi Pethruksen pitkäaikaisena yhteistyökumppanina. Ekberg esiintyi ensimmäisen kerran laulusolistina jo 10-vuotiaana, kotiseurakunnassaan Elimissä.

Ekberg tapasi Pethruksen vuonna 1924 Yhdysvalloissa. Ekberg toimi helluntailiikkeen täysipäiväisenä kirkkolaulajana. Vuonna 1930 Ekbergille pidettiin virallinen tervetulokokous Tukholman Filadelfia-seurakunnassa. Ekberg tuli tunnetuksi laulajana seurakuntien kokousten, gramofoni-äänitteiden ja radiohartauksien välityksellä. Ekberg toimi myös toimittajana *[[Sångens Härold]]* -lehdessä.

Vuonna 1949 Ekberg muutti Kaliforniaan, mutta järjesti edelleen vuosittaisia kokousmatkoja Ruotsiin. Vuonna 1953 Ekberg sairastui syöpään.

## Lähteet
* 

### Viitteet
For Your Pleasure

**For Your Pleasure** on Roxy Music -yhtyeen toinen studioalbumi, joka julkaistiin 23. maaliskuuta 1973.

Levy oli yksi kolmesta Roxy Musicin albumista, jotka valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet

Kaikki kappaleet on kirjoittanut Bryan Ferry

**A-puoli**
# 
# 
# 
# 
# 
**B-puoli**
# 
# 
# 

## Kokoonpano
Lähde
* Bryan Ferry – laulu, kosketinsoittimet
* Brian Eno – syntetisaattori
* Andy Mackay – saksofoni, oboe
* Phil Manzanera – kitara
* John Porter – basso
* Paul Thompson – rummut

## Lähteet
Atlases

**Atlases** on suomalainen post-metal -yhtye Porista. Yhtye perustettiin entisen Oceanwake-kitaristin Ville-Veikko Laaksosen toimesta vuonna 2017. Yhtyeen itsensä mukaan vaikutteina toimivat Neurosiksen, Isisin, Red Sparowesin, God Is an Astronautin, Pelicanin sekä If These Trees Could Talkin kaltaiset yhtyeet. 

## Historia

Atlases sai alkunsa vuonna 2017, kun Oceanwakessa vuodet 2009-2017 kitaraa soittanut Ville-Veikko Laaksonen oli säveltänyt ja nauhoittanut Oceanwaken neljättä levyä varten demoja. Kitaristin ja yhtyeen tiet erosivat, eikä nauhoitettuja demoja koskaan äänitetty Oceanwaken toimesta, vaan jäivät Laaksoselle. Hän päätti tehdä kunnon nauhoitukset kappaleista, ja onnistui saamaan toisesta yhtyeestä tutun Rami Peltolan soittamaan rummut kappaleille. Sattumankaupalla Laaksosen työpaikalle tuli työharjoitteluun Jani Lamminpää, jolla oli omia projekteja joissa hän oli säveltänyt ja laulanut. Laaksonen kysyi, suostuisiko Lamminpää laulamaan hänen tekemiään kappaleita, johon jälkimmäinen suostui. Lamminpää mainosti myös omaa tuttuaan, Jerkka Perälää, hyväksi tuottajaksi. Perälä lupautui nauhoittamaan Lamminpään vokaalit sekä miksata, että masteroida lopulliset kappaleet.

Samaan aikaan Peltola sopi rumpujen nauhoituksista tuttavansa Kimmo Koskisen luona. Laaksonen nauhoitti kitarat ja bassot kotonaan Axe Fx:n kanssa. Nauhoitusten aikana he huomasivat, että projekti alkoi paisumaan ja he päättivät tehdä projektista oikean yhtyeen. Perälä lupautui basson soittajaksi. Toiseksi kitaristiksi valikoitui Nico Brander. Yhtyeen nimeksi tuli lopulta Oceanwaken neljännen levyn nimeksi kaavailtu Atlases. Debyytti-EP:n nimeksi tuli *Penumbra*. Yhtye lähetteli EP:tä ahkerasti eri levy-yhtiöille kartoittaakseen kiinnostusta, ja innostunein oli romanialainen Pest Records jonka kanssa yhtye solmi sopimuksen. EP julkaistiin 27.10, ja jo seuraavana päivänä yhtye soitti ensimmäisen live-keikkansa Tampereella O'Hara'sissa.

Elokuussa 2018 yhtye alkoi työstämään debyytti-albumiaan. Äänitysten aikana yhtye solmi sopimuksen saksalaisen Rain Without End Recordsin kanssa, joka julkaisi *Haar*-nimeä kantavan albumin sekä CD:nä, vinyylinä että digitaalisena toukokuun 24. päivä 2019.

30. tammikuuta 2020 yhtye kertoi solmineensa sopimuksen saksalaisen Lifeforce Recordsin kanssa. Lokakuun 23. päivä yhtye julkaisi levy-yhtiön kautta toisen albuminsa, *Woe Portrait*.

Yhtyeen uusin julkaisu on *Epsilon*-nimeä kantava single. 10-minuuttinen eepos on yhtyeen pisin sävellys tähän asti. Kappale on sävelletty alun alkaen jo vuonna 2018.

## Jäsenet
### Nykyiset jäsenet
* Jani Lamminpää – laulu
* Ville-Veikko Laaksonen – kitara
* Nico Brander – kitara
* Jerkka Perälä – basso & laulu
* Arttu Leppänen – rummut

### Entiset jäsenet
Rami Peltola – rummut (2017-2021)

## Diskografia
### Studioalbumit
* 
* 
* 

### EP:t
* 

### Split-albumit
* 

### Singlet
* 
* 
* 
* 
* 
* 
* 

## Lähteet

## Aiheesta muualla
* 
* 
* [Atlases [discogs.com] -sivustolla]
Kirjelakka

**Kirjelakka** on kirjeiden sulkemiseen ja sinetöimiseen käytettävä tiivistysvaha. 

Kirjoitusten sinetöinti on ollut tapana niin pitkään kuin ihmiset ovat kirjoittaneet, sillä jo sumerilaisten (joilla oli yksi varhaisimmista kirjoitusjärjestelmistä) tiedetään sinetöineen savitaulujen kirjoituksia. Egyptiläiset käyttivät muovattavaa savea papyrusasiakirjojensa sinetöintiin, kuten kreikkalaisetkin. Roomalaiset taas sinetöivät kirjeensä bitumilla. Suurimman osan keskiaikaa sinettejä käytettiin asiakirjojen aitouden varmistamiseen, ei niiden sisällön turvaamiseen. 

Nykyaikana kirjelakan käyttö on vähentynyt, mutta sitä käytetään edelleen joskus. Lakan käyttö on seremoniallista eikä liity enää turvallisuuteen. 

## Lähteet
Solway Firthin avaruusmies

**Solway Firthin avaruusmies** tai **Cumberlandin avaruusmies** on brittiläisen palomiehen Jim Templetonin vuonna 1964 ottaman valokuvan taustalla esiintyvä, avaruusmiestä muistuttava hahmo. Kuva esittää carlislelaisen Templetonin pientä tytärtä Elizabeth Templetonia istumassa ruohikolla kukkakimppu kädessään. Jim Templetonin mukaan kuvan ottohetkellä paikalla ei ollut keitään muita, mutta kun kuva kehitettiin, oli taustalle ilmestynyt valkoinen hahmo. Kuva alkoi saada huomiota, kun Cumberlandin paikallislehti *Cumberland News* kirjoitti aiheesta. Lopulta aiheesta kirjoittivat isommatkin lehdet, kuten *[[Daily Mail]]* ja *[[Daily Express]]*.

Kuva sai maailmanlaajuista huomiota ja Templeton alkoi saada kirjeitä monista eri maista. Jotkut ajattelivat, että kuvassa on astronautin sijasta esimerkiksi jonkinlainen henki. Templetonin muissa samana päivinä ottamissa kuvissa näkyy hänen vaimonsa, joten moni uskoo, että myös ”avaruusmies” on hänen vaimonsa, mutta että valokuva olisi valottunut liikaa, joka olisi aiheuttanut valkoisen olemuksen. Toinen vaihtoehto on, että hänen vaimonsa oli selkä vasten kameraa. Templeton kieltää tämän. Teorioita aiheesta on useanlaisia. Valokuvaustarvikkeita tuottava yhtiö Kodak tarjosi palkkion sille, joka voisi todistaa, että kuva ei ole väärennetty tai muokattu.

## Lähteet
Vilnjansk

**Vilnjansk** (; ; ennen vuotta 1935 *Sofijivka* (), 1935–1939 *Krasnoarmijske* (), vuoteen 1966 *Tšervonoarmijske* ()) on kaupunki Ukrainan eteläosan Zaporižžjan alueen pohjoisosan Zaporižžjan piirissä. Kaupunki sijaitsee Dneprin sivujoki Samaran Vilnjanka-sivuhaaran varrella, 25 kilometriä aluekeskus Zaporižžjasta pohjoiskoilliseen Synelnykoven risteysasemalle ja edelleen esimerkiksi Dniproon johtavan ratayhteyden varrella. Kaupungissa on rautatie- ja linja-autoasema. 

Vilnjanskin asukasluvuksi arvioitiin 14&nbsp;583 vuonna 2021. Heinäkuun 2020 aluehallinnollisessa uudistuksessa Viljanskin kaupunki liitettiin Vilnjanskin piirin tavoin osaksi Zaporižžjan piiriä. Tätä ennen kaupunki oli vuodesta 1924 piirinsä hallinnollinen keskus. Vuoden 2001 väestönlaskennassa asukkaita oli 16&nbsp;522, joista etnisesti ukrainalaisia 70 prosenttia, venäläisiä 20 prosenttia, valkovenäläisiä neljä prosenttia, saksalaisia kaksi prosenttia ja armenialaisia prosentti. Kaupungiksi se tuli vuonna 1964.


Вільнянськ1.jpg|Vilnjanskin rautatieasema.
01 Вольн Церк 0360.jpg|Pyhän Vladimir Kiovalaisen kirkko.

## Lähteet

## Aiheesta muualla
Rosa Nenonen

**Rosa Nenonen** (o.s. Korhonen, s. 1984, Rovaniemi) on suomalainen tietokirjailija, puhuja, positiivisen psykologian kouluttaja ja puhuja. Hän on myös entinen malli ja voimistelija.

## Ura
### Ura urheilijana
Rosa Nenonen oli teini-ikäisenä kilpatason voimistelija muun muassa Rovaniemen Taipumattomissa. Hän päätti kuitenkin lopettaa voimistelun 16-vuotiaana. 

### Ura mallina
Ensimmäiset mallikeikkansa Nenonen teki 14-vuotiaana Paparazzi-toimistolle, 16-vuotiaana hän muutti mallintöiden perässä kesäksi Pariisiin.  Valmistuttuaan ylioppilaaksi hän muutti Rovaniemeltä Helsinkiin.

Nenonen toimi yhteensä 20 vuotta mallina ulkomailla, Pariisissa, Milanossa, Saksassa, Barcelonassa,  ja 2010-luvulla San Franciscossa ja New Yorkissa. 26-vuotiaana hän pääsi Nextin listoille, joka on yksi New Yorkin kuuluisimpia mallitoimistoja. Hän on ollut muun muassa Italian Voguen kannessa ja Victoria’s Secretin hajuvesimainoksessa.

### Ura kouluttajana

Vuonna 2014 Nenononen opiskeli positiivista psykologiaa New Yorkissa ja kiinnostui merkityksellisestä työstä.

Nenosen yritys, Hyvän elämän akatemia Pilots Helsinki on keskittynyt positiiviseen psykologiaan. Se alkoi pitää koulutuksia loppuvuonna 2016. Yrityksen koulutuksissa käsitellään esimerkiksi ihmissuhteita, uraa ja itsetuntemusta.  

Nenosen esikoisteos, Merkityksellisen työn kaava, julkaistiin vuonna 2020.
Kirjassa puhutaan muun muassa eudaimonisesta ja hedonistisesta onnellisuudesta.

## Julkaisut
*Merkityksellisen työn kaava – Toteuta itseäsi, muuta maailmaa, Gummerus, 2020, 
 
## Lähteet

## Aiheesta muualla
*Nenosen yrityksen verkkosivut
*Nenonen vieraana Radio Suomi Helsingissä ja Ylen Tiina Lundbergin huoltamolla vuonna 2020
Ihmeotukset

**Ihmeotukset** on fantasiaelokuvasarja, joka perustuu brittiläisen J. K. Rowlingin kirjoittamiin *[[Harry Potter]]* -romaaneihin. Siihen kuuluu kolme elokuvaa, jotka ovat ilmestyneet vuodesta 2016 alkaen elokuvasta *[[Ihmeotukset ja niiden olinpaikat (elokuva)|Ihmeotukset ja niiden olinpaikat]]*. Ihmeotukset-elokuvasarja muodostaa yhdessä ''Harry Potter'' -elokuvasarjan kanssa mediajatkumon nimeltä *[[J. K. Rowlingin velhomaailma]]*. Se on kaikkein neljänneksi eniten tuottanein elokuvasarja 9,6 miljardin dollarin kokonaistuotolla.

*Ihmeotukset*-elokuvissa on työskennellyt toistaiseksi vain yksi ohjaaja: David Yates, joka ohjasi myös Harry Potter -elokuvasarjan neljä viimeistä elokuvaa. J. K. Rowling itse käsikirjoitti sarjan kaikki elokuvat, joista viimeisen hän kirjoitti melkein kaikki Harry Potter -elokuvat käsikirjoittaneen Steve Klovesin kanssa. David Heyman, J. K. Rowling, Steve Kloves ja Lionel Wigram tuottivat kaikki kolme elokuvaa, joista viimeisen tuottajana toimi myös Tim Lewis. Elokuvasarjaan oli alun perin tarkoitus kuulua viisi elokuvaa, mutta neljäs ja viides peruttiin kolmannen elokuvan heikon taloudellisen menestyksen vuoksi.

## Elokuvat

## Näyttelijät
### Kahdessa tai useammassa elokuvassa mukana olleet roolit

### Harry Potter -elokuvasarjassa samaa roolia näytelleet

### Harry Potter -elokuvasarjassa mukana olleiden hahmojen roolit

### Muut roolit

## Lähteet
Mai Mercado

**Mai Mercado** (aiemmin *Mai Henriksen*; s. 20. elokuuta 1980 Tønder) on tanskalainen konservatiivisen kansanpuolueen poliitikko. Hän on istunut kansankäräjillä vuodesta 2011 ja hän toimi Tanskan lapsi- ja sosiaaliministerinä vuosina 2016–2019.
## Lähteet

## Aiheesta muualla
* ''Mai Mercado'' Tanskan kansankäräjien verkkosivuilla
Juri Ševtšuk

**Juri Ševtšuk** (s. 1957, Magadanin alue, Neuvostoliitto) on venäläinen rockmuusikko ja rockyhtyeen DDT perustaja.

Ševtšukin isä on ukrainalainen ja äiti tataari. Hän syntyi Tyynenmeren rannalla Magadanissa ja opiskeli Baškiirien SNT:ssä Ufassa, jossa myös DDT perustettiin. Hän on myöhemmin asunut Pietarissa.

Ševtšuk vieraili DDT:n kanssa Suomessa 2012. Hänen rocklyriikoitaan ja runojaan on ilmestynyt suomeksi kirjana nimellä *Joka kevät minä kuolen* (Into 2013).

Venäjän hyökättyä Ukrainaan 24. helmikuuta 2022 Ševtšuk sanoi: "Meiltä viedään tulevaisuus. Meitä vedetään kuin pässiä narussa menneisyyteen 1800-, 1700- ja 1600-luvulle. Ihmiset eivät suostu hyväksymään sitä."

## Lähteet

## Kirjallisuutta
* *Pietari on rock* (Into 2012)
Manifesto (albumi)

**Manifesto** on Roxy Musicin kuudes studioalbumi, joka julkaistiin maaliskuussa 1979. 

## Kappaleet
Kaikki kappaleet on kirjoittanut Bryan Ferry ellei toisin mainita.

**A-puoli**
# 
# 
# 
# 
# 
**B-puoli**
# 
# 
# 
# 
# 

## Kokoonpano
* Bryan Ferry – laulu, kosketinsoittimet, huuliharppu
* Andy Mackay – saksofoni, oboe
* Phil Manzanera – sähkökitara
* Paul Thompson – rummut
* Alan Spenner – basso
* Gary Tibbs – basso
* Paul Carrack – kosketinsoittimet

## Lähteet
Chenôve

**Chenôve** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 6 kilometriä Dijonin kaupungista etelään.

Kunta kuuluu Dijonin esikaupunkialueeseen, mutta sillä on oma satojen vuosien taakse ulottuva historia. Kaupungissa on yhä jäljellä vanhakaupunki. Saint-Nazairen kirkko on peräisin 1300-luvulta, ja se on rakennettu merovingiläisten 700-luvulla rakentaman kappelin paikalle. Chenôve lasketaan viinejä tuottavien kuntien joukkoon. Sen alueella on 65 hehtaaria viinitarhoja. Ensimmäiset viiniköynnökset sinne istutettiin jo 700-luvulla. Kaupungissa järjestetään vuosittain syyskuun kolmantena viikonloppuna viinijuhla *Fête de la Pressée*. Juhlien keskipisteenä ovat vanhassa kaupungissa sijaitsevat Burgundin herttuoiden viinipuristimet, joista ensimmäiset kirjalliset tiedot ovat vuodelta 1238.

## Liikenne
Dijonin raitiotien linja 2:n päätepysäkki on Chenôvessa.

## Tunnettuja kuntalaisia
*Henry Bazin (1829-1917), vesi-insinööri


Tiedosto:Eglise Saint-Nazaire de Chenôve.JPG|Saint-Nazairen kirkko
Tiedosto:Pressoirs des ducs de Bourgogne 67.jpg|Viinipuristamo
Tiedosto:Pressoir des ducs de Bourgogne 17.JPG|Viinipuristimet


## Lähteet

## Aiheesta muualla
Khamsin

**Khamsin** ( = viisikymmentä) on Egyptissä puhaltava eteläinen, kuuma, kuiva ja pölyinen aavikkotuuli. Tuulta esiintyy kevätpäiväntasauksesta noin kesäkuun puoliväliin.

## Katso myös
* Samum
* Harmattan

## Lähteet
Mape Morottaja

**Mape Morottaja** (s. 1971 Kemi) on suomalainen toimittaja, ohjaaja ja käsikirjoittaja. Hän aloitti uransa Yleisradion Lapin radiosta Kemistä 1980-luvun lopulla. Vuonna 1992 hän opiskeli Laajasalon opiston radiolinjalla Helsingissä. Hän aloitti Radiomafiassa toimittajana 1993. Television puolelle hän siirtyi 1996 ja on työskennellyt ohjaajana, käsikirjoittajana ja juontajana muun muassa dokumenttisarjoissa, ajankohtais-, keskustelu- ja lifestyle-ohjelmissa.

## Ura
Morottaja valmistui yhteiskuntatieteiden maisteriksi Tampereen yliopistosta vuonna 2008 pääaineenaan tiedotusoppi.

Morottaja on toiminut Karmarockin mediavastaavana vuodesta 2011.

Morottajalta ilmestyi toukokuussa 2022 Like-kustantamon julkaisema esikoisteos *Vaikket suojellut minua kaikelta - kertomuksia rikotusta lapsuudesta*.

Mape Morottaja perusti 12-vuotiaana lapsuudenystäviensä kanssa Santa Lucia -bändin Kemissä vuonna 1984 ja toimi bändin laulusolistina. Bändi palasi keikoille muutaman esiintymisen verran 2010-luvun alussa aikalaistensa Stonen ja A.R.G:n kanssa. Bändin koko tuotanto uudelleenjulkaistiin Svart-levy-yhtiön toimesta vuonna 2019. Yhdysvaltalainen aikakauslehti ''Rolling Stone'' kutsui levyä vuoden cooleimmaksi uudelleenjulkaisuksi. Vuonna 2019 Tornion Panimo pani Santa Lucialle tribuuttina yhtyeen levyn mukaan nimetyn chilioluen Perse palaa.

## Ohjelmia
* Paula Koivuniemi @studio

* Jonne Aaron – lastenkodista rocktähdeksi
* Tuhkimotarinoita
* Yle Olohuone – rockimpi iltama

## Lähteet

## Aiheesta muualla
* Muistako vielä kasaribändi Santa Lucian? Kemiläisyhtye sai yllättävää huomiota maailmalla ja on nyt suositumpi kuin koskaan: ”Emme tiedä, miten tulisi toimia”
* Teinien metalli-ihmeen Santa Lucian kulttisuosio yllätti 27 vuoden jälkeen: Kokoelma myytiin loppuun, Rolling Stone hehkuttaa "vuoden cooleimmaksi"
* ”Ensin nousi jyrkkä vastarinta, että nuoret tytöt tekevät metallia ja vieläpä suomeksi, mutta emme antaneet sen häiritä ja voitimme kuulijoita puolellemme yksi kerrallaan” – haastattelussa Santa Lucia
* Santa Lucia: Arktista hysteriaa – uranuurtaja aikaansa edellä
* 16-vuo­tiaat lu­kio­lais­ty­töt soit­ti­vat heavya 1980-lu­vul­la, mutta bändin ura loppui lyhyeen – nyt ke­mi­läis­ten mu­siik­kia jul­kais­taan vi­nyy­li­le­vyi­nä
* KarmaRock haluaa auttaa nuoria - myöntää ensimmäistä kertaa studiostipendin
* KarmaRock jakaa lippuja vähävaraisten perheiden nuorille
* Stone, A.R.G, Santa Lucia – 1.3.2013 Pakkahuone ja Klubi Tampere 
* Kevyet mullat
Carlos Lucas

**Carlos Lucas Manríquez** (4. kesäkuuta 1930 Villarrica – 19. huhtikuuta 2022 Villarrica) oli chileläinen nyrkkeilijä ja olympiamitalisti.

Lucas voitti 81 kilogramman painoluokassa olympiapronssia Melbournessa 1956: hän hävisi välierässään lopulta hopealle sijoittuneelle Romanian Gheorghe Negrealle. Lucas voitti pronssia myös vuoden 1959 Pan-Amerikan kisoissa ja kilpaili 75-kiloisten painoluokassa Rooman kesäolympialaisissa 1960. Lucas kuoli 91-vuotiaana 19. huhtikuuta 2022.

## Lähteet
* 

### Viitteet

## Aiheesta muualla

*
Thenissey

**Thenissey** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 29 kilometriä Montbardin kaupungista kaakkoon.

Kunnan alueella on vierekkäin kaksi linnaa. Linnoista vanhempi on 1400-luvulla keskiaikaisesta linnasta rakennettu asuinlinna, jossa on jäljellä vanha puolustustorni. Uudempi linna *Château de Thenissey* on rakennettu 1700-luvulla. Keskustassa oleva Saint-Légerin kirkko rakennettiin 1000-1100-luvuilla, ja sitä muutettiin radikaalisti 1300-luvulla.


Tiedosto:Thenissey (21) Vieux et nouveau châteaux - 03.jpg|Vanha ja uusi linna
Tiedosto:Thenissey (21) Église Saint-Léger - Extérieur - 01.jpg|Saint-Légerin kirkko


## Lähteet

## Aiheesta muualla
Flesh and Blood (Roxy Musicin albumi)

**Flesh and Blood** (tyyliteltynä **Flesh + Blood**) on Roxy Music -yhtyeen seitsemäs studioalbumi.

## Kappaleet
Kaikki kappaleet on kirjoittanut Bryan Ferry ellei toisin mainita.

**A-puoli**
# 
# 
# 
# 
# 
**B-puoli**
# 
# 
# 
# 
# 

## Lähteet
Linda Wenzel

**Linda Wenzel** (s. 1999/2000) on entinen saksalainen Isis-terroristijärjestön jäsen.

Wenzel katosi kotoaan Saksin Pulsnitzista 1. heinäkuuta 2016. Hän jätti palaamatta kotiin väitettyään vanhemmille, että viettäisi viikonlopun ystävän luona. Poliisi löysi hänen huoneestaan kuitit kahdesta lentolipusta Dresdenistä Frankfurt am Mainiin ja sieltä Istanbuliin. Wenzel oli kertonut aiemmin vuoden 2016 aikana vanhemmilleen kasvaneesta mielenkiinnostaan islamia kohtaan mutta ei ollut kertonut kääntymyksestään. Hän oli kääntynyt tutustuttuaan Facebookissa muslimimieheen. Mies oli tšetšeeni, ja Wenzel meni hänen kanssaan naimisiin. Matkustettuaan Turkin kautta Syyriaan ja sitten Irakiin hän asui Mosulissa useissa taloissa muiden naisten kanssa. Wenzelin mies kuoli taistelussa viisi kuukautta naimisiinmenon jälkeen.

Irakin erikoisjoukot vangitsivat Wenzelin Mosulissa kesällä 2017. Hän oli ollut osa ampuma-asein ja räjähtein varustautunutta naisten ryhmää, joka oli sulkeutunut tunneliin Mosulin vanhan kaupungin raunioiden alle. Syyskuussa 2017 Irakin pääministeri Haider al-Abadi kertoi, että Wenzel saattaisi saada kuolemantuomion riippuen siitä, mitä syytteitä häntä kohtaan esitettäisiin. Wenzel ja kolme muuta samaan aikaan vangittua saksalaisnaista saivat syytteet. Wenzelin tuomio vuonna 2018 oli viisi vuotta vankeutta Isikseen liittymisestä ja lisäksi yksi vuosi vankeutta laittomasta saapumisesta Irakiin. Hän oli toiminut naisten Al-Khansaan prikaatin jäsenenä. Prikaatin toimenkuvaan kuului Isiksen valloittamien alueiden vartioiminen ja uskonnollisia sääntöjä rikkoneiden naisten ruumiillinen rankaiseminen.

## Lähteet
Trojitske

**Trojitske** (; ) on kaupunkityyppinen taajama Ukrainan Luhanskin alueen pohjoisosassa Svatoven piirissä, lähellä Venäjän rajaa.   Ukrainan tilastokeskus arvioi taajaman väkiluvuksi 7&nbsp;241 asukasta vuoden 2021 alussa.

Trojitske sijaitsee 60 kilometriä piirikeskus Svatoven keskustasta pohjoiseen. Aluekeskus Luhansk sijaitsee linnuntietä 166 kilometriä kaakkoon, maanteitse sinne on noin 220 kilometriä. Trojitsken kautta kulkee Valuikin ja Luhanskin (Stanytsja Luhanskan) välinen rautatielinja; rautatieasema sijaitsee kaksi kilometriä taajaman keskustasta pohjoiseen. Venäjän Belgorodin alueen rajalle on linnuntietä 8 kilometriä, maanteitse Ukrainan ja Venäjän väliselle rajalle on 22 kilometriä.

Trojitske tulkitsee perustamisajankohdakseen vuoden 1750, joka mainitaan myös paikkakunnan vaakunassa ja lipussa. Toinen lähde kertoo kylän perustamisajankohdaksi 1740-1750-luvun. Trojitske ja sitä ympäröinyt, vuonna 1926 perustettu Trojitsken piiri liitettiin Ukrainan kesän 2020 aluehallintouudistuksessa Svatoven piiriin. Tätä ennen taajama oli Trojitsken piirin hallintokeskus.


Troitske001.jpg|Trojitsken valtuustotalo (2017).
Troitske005.jpg|Koulu ja koulun piha (2017).
Дом предков по Садовому переулку - panoramio.jpg|Asuintalo ja sen perunamaa (2011).


## Lähteet

## Aiheesta muualla

*Trojitske hromada (Trojitsken kunta)  (troicka-gromada.gov.ua)
Ratsuväkiprikaati

**Ratsuväkiprikaati** oli Suomen ratsuväen joukko-osasto, joka perustettiin Lappeenrannassa vuonna 1921. Sen alaisuuteen kuuluivat Uudenmaan rakuunarykmentti ja Hämeen ratsurykmentti.

Talvisodan Ratsuväkiprikaati jalkautettiin hiihtojoukoksi 5. helmikuuta 1940. Jatkosodassa Ratsuväkiprikaati toimi Äänislinnasta käsin kevyen jalkaväen tavoin. Se muistetaan erityisesti Ilomantsin torjuntataisteluista heinä–elokuun vaihteesta 1944.

Ratsuväkiprikaatin komentaja oli kenraalimajuri Georg Palmroth.

Erillinen pataljoona 7 alistettiin talvisodassa Ratsuväkiprikaatille.

Pataljoonan komentaja jääkärimajuri Heikki Saure
* 1.komppania luutnantti evp. Torsti Kääriö
* 2.komppania Luutnantti Jorma Hämäläinen
* 3.komppania jääkärikapteeni Väinö Kallio
* krh. komppania res. luutnantti Pentti Pimiä
* Konekiväärikomppania reservi-insinööriluutnantti Mikael (miikka) Tiusanen
* 1. Erill. konekivääriosasto jääkärikapteeni Martti Räisänen

## Lähteet
* Eino Pohjamo - Verinen tanner

### Viitteet
Palmdale

**Palmdale** on kaupunki Yhdysvalloissa Kalifornian osavaltiossa Los Angelesin piirikunnassa. Sen väkiluku oli vuoden  väestönlaskennassa 169&nbsp;450. Antelope Valley -laaksossa sijaitseva kaupunki perustettiin 24. elokuuta 1962.

Palmdalen pormestarina toimii Steven D. Hofbauer.

## Väestö
Kaupungin asukkaista 46,08 prosenttia on valkoisia, 13,16 prosenttia afroamerikkalaisia, 4,68 prosenttia aasialaisia ja 1,57 prosenttia intiaaneja. 10,76 prosenttia asukkaista ei ole Yhdysvaltain kansalaisia. Kaupungin väestön keski-ikä on 32 vuotta.

## Kuvia kaupungista

Tiedosto:AVTA 60701, BYD Articulated Bus.jpg|Linja-auto kaupungissa.
Tiedosto:NASA and Samaritans Purse DC-8 aircrafts parked on the ramp in front of NASA’s Armstrong Flight Research Center Building 703 29.jpg|Armstrong Aircraft Operations Facility.
Tiedosto:Palmdale California (4066633751).jpg|Lake Palmdalen järvi.


## Lähteet

## Aiheesta muualla

* Kaupungin kotisivut
Aurélien Tchouaméni

**Aurélien Djani Tchouaméni** (s. 27. tammikuuta 2000 Rouen, Ranska) on ranskalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan puolustava keskikenttäpelaaja.

## Seurajoukkueura
Tchouaméni teki ensiesiintymisensä Bordeaux'n edustusjoukkueessa 26. heinäkuuta 2018 Eurooppa-liigan karsintaottelussa latvialaista Ventspilsia vastaan. Hän teki ensimmäisen maalinsa ammattilaisurallaan 9. elokuuta 2018 Eurooppa-liigan ottelussa Mariupolia vastaan. Hän pelasi Bordeaux'ssa kaikkiaan 25 Ligue 1:n ottelua ja neljä peliä Eurooppa-liigassa.

29. tammikuuta 2020 Tchouaméni allekirjoitti 4,5-vuotisen sopimuksen Monacon kanssa. Hän pelasi seurassa kahden ja puolen vuoden aikana 74 Ranskan pääsarjaottelua, joissa teki viisi maalia. Mestarien liigan karsinnoissa hän pelasi neljä ja Eurooppa-liigassa seitsemän ottelua.

11. kesäkuuta 2022 Tchouaméni teki kuusivuotisen sopimuksen espanjalaisseura Real Madridin kanssa. Siirtosumman arvioitiin olevan 80 miljoonaa euroa, joka voi nousta 100 miljoonaan euroon erilaisten menestysehtojen täyttyessä. Tchouaméni pelasi ensimmäisellä kaudellaan Real Madridissa 33 Espanjan liigan ottelua ja toisella 27 ottelua, joissa hän teki kolme maalia. Hän voitti ensimmäisellä kaudellaan Espanjan cupin ja toisella liigamestaruuden. Mestarien liigassa hän pelasi ensimmäisellä kaudella kymmenen ja toisella kahdeksan ottelua mutta ei päässyt kentälle kesäkuun 2024 voitokkaassa loppuottelussa.

## Maajoukkueura
Tchouaméni pelasi kaikissa Ranskan nuorisomaajoukkueissa alle 16-vuotiaista alle 21-vuotiaisiin. Vuonna 2017 hän pelasi alle 17-vuotiaiden EM-kilpailuissa kolme ja saman ikäluokan MM-kilpailuissa kaksi ottelua. Hän oelasi Ranskan kaikki neljä ottelua alle 21-vuotiaiden EM-kilpailuissa 2021.

Tchouaméni pelasi ensimmäisen kerran Ranskan A-maajoukkueessa syyskuussa 2021 kolmessa MM-karsintaottelussa. Hän pelasi lokakuussa 2021 Ranskan voittaman Kansojen liigan loppuottelussa Espanjaa vastaan täydet minuutit. MM-kilpailuissa 2022 hän on pelasi avauskokoonpanossa hopeaa saaneen Ranskan kaikki seitsemän ottelua. Hän teki Ranskan ensimmäisen maalin puolivälieräottelussa Englantia vastaan. Hän oli toinen ranskalaispelaaja, joka epäonnistui loppuottelun rangaistuspotkukilpailussa. EM-kilpailuissa 2024 hän pelasi Ranskan avauskokoonpanossa viidessä ottelussa eli kaikissa lukuun ottamatta ensimmäistä alkulohko-ottelua.

Tchouaméni on tammikuuhun 2026 mennessä pelannut 43 A-maaottelua, joissa 37 kertaa avauskokoonpanossa. Niissä hän on tehnyt kolme maalia, joista ensimmäisen maaliskuussa 2022 ystävyysottelussa Norsunluurannikkoa vastaan, toisen joulukuussa 2022 MM-kilpailuissa Englantia vastaan ja kolmannen syyskuussa 2023 EM-karsintaottelussa Irlantia vastaan.

## Lähteet

## Aiheesta muualla
Elimäenjärvi

**Elimäenjärvi** on Kymenlaaksossa Kouvolassa sijaitseva peltoalue ja entinen järvi, joka on sijainnut Elimäen kirkonkylän vieressä. Se kuivattiin 1950-luvulla peltoalueeksi muun muassa siirtoväen peltoja varten. Järven luontainen kulkusuunta oli Kymijoen sivujoki Teutjoki, jonne vesiä yhä pellolta johdetaan. Järven tulva-alueilla tavataan vuosittain muuttolintuja, muun muassa valkoposkihanhia. Pahimpina tulvakeväinä kuten vuonna 2022 järvessä soudellaan ja siellä on myös havaittu kalaa. Järven rannalle on rakennettu kappeli 1500-luvulla, kivikautinen Vesitorninmäen kalliomaalaus on ilmeisesti ajalta, jolloin paikka oli merenrantaa.

## Lähteet
EMHF

**EMHF** () on Brysselissä päämajaansa pitävä Euroopan ja Välimeren laukkaurheilun keskusjärjestö. Järjestö perustettiin vuonna 2000 nimellä European Racing Development Conference (ERDC).

## Lähteet
Haar (Atlases)

**Haar** on Atlasesin esikoisalbumi, ja se julkaistiin Rain Without Ends Recordsin kautta 24.5.2019 sekä CD:llä että vinyylinä. Levyn nimi on englantilainen murresana, joka tarkoittaa merisumua tai usvaa.
## Kappaleet
__NOTOC__

## Kokoonpano
* Jani Lamminpää – laulu
* Ville-Veikko Laaksonen – kitara
* Nico Brander – kitara
* Jerkka Perälä – basso & laulu
* Rami Peltola – rummut

## Arvostelut

* Imperiumi.net: 
* Soundi: 
* Metal-temple: 

## Lähteet

## Aiheesta muualla
* 
* 
* Albumi ''Atlases - Haar'' Bandcamp -sivustolla
Östersunds IK

**Östersunds IK** on ruotsalainen jääkiekkoseura Östersundin kaupungista Jämtlandin läänistä. Joukkue pelaa tällä hetkellä Ruotsin toiseksi korkeimmalla sarjatasolla HockeyAllsvenskanissa. Östersunds IK perustettiin vuonna 1965 ja se pelaa kotiottelunsa Östersund Arenassa.

## Joukkue kaudella 2025-2026

### Valmennus & Joukkueenjohto
* **Päävalmentaja:** Mikael Holmqvist 
* **Apuvalmentaja:** Stefan Gråhns 
* **Maalivahtivalmentaja:** Niclas Morén 
* **Fysiikkavalmentaja:** Markus Molin 
* **Huoltopäällikkö:** Håkan Lysén 
* **Puheenjohtaja:** Kjell-Åke Andersson 
* **Toimitusjohtaja:** Rasmus Aro 
* **Joukkueenjohtaja:** Marcus Boije 

*Lähde: EliteProspects*

## Lähteet
*Eliteprospects.com
### Viitteet

## Aiheesta muualla
*Seuran kotisivut
Peršotravensk

**Peršotravensk** (), vuoteen 1960 asti **Šah’tarske** (), on kaupunki Ukrainan Dnipropetrovskin alueen itäosassa Synelnykoven piirissä. Ukrainan tilastokeskus arvioi Peršotravenskin väkiluvuksi 27&nbsp;573 asukasta vuoden 2021 alussa.

Peršotravensk sijaitsee noin 51 kilometriä Pavlohradista ja noin 125 kilometriä aluekeskus Dniprosta itään (eurooppatietä ). Piirikeskus Synelnykoven keskustasta Peršotravenskiin on noin 86 kilometriä.

Paikkakunta on kehittynyt läntisen Donetsin altaan hiiliteollisuuden myötä. Kaivoskylä perustettiin vuosina 1953-1954 Ukrainan SNT:n ministerineuvostossa tehtyjen päätösten seurauksena Läntisen Donbasin 1. ja 2. kaivosten perustamisen yhteydessä. Alkujaan Šah’tarskena tunnettu kaivospaikkakunta nimettiin Peršotravenskin kaupunkityyppiseksi taajamaksi 6. toukokuuta 1960. Kaupungin aseman se sai 26. helmikuuta 1966.

Скульптурная композиция при въезде в город Першотравенск Днепропетровской области, Украина.jpg|Kaupungin kaivostyöläisten muistomerkki.
Шахта «Юбилейная» (Украина, город Першотравенск).jpg|Kaivostorneja.
Центральная площадь города Першотравенск.jpg|Kaupungin keskusaukiota.


## Lähteet

## Aiheesta muualla
Sininen koiranpentu

**Sininen koiranpentu** () on neuvostoliitto-ajan animaatio vuodelta 1976. Tuottajana toimi Sojuzmultfilm. Animaatiopiirretyn ohjaaja on Jefim Gamburg. Käsikirjoituksen tekijä on Juri Entin ja pääosissa ääninäyttelevät Mihail Bojarski, Alissa Freindlih, Aleksandr Gradski ja Andrei Mironov. vauksesta vastasi Mihail Druyan. Animaation muusikista vastasi Gennadi Gladkov.

Tarinan moraali onkin siinä, ettei ulkonäöllä pitäisi olla merkitystä, onko joku toisen ystävä vai ei. 1990-luvun lopulla elokuva oli saanut uuden merkityksen, joka johti oikeuskuulusteluihin. Venäjällä väri vaaleansininen eli *goluboi* on slangisana homoille. Sanan merkitys on tuore, ja itse Juri Entin on huomauttanut, että vuonna 1976 hän ei ollut miettinytkään kyseisestä assosiaatiota, kun elokuvaa tehtiin.

## Miten elokuva luotiin
Aikoinaan Juri Entin oli käymässä Latviassa ja päätyi katsomaan näytelmän, joka perustui Gyula Urbanin tarinaan vaaleansinisestä koirasta, jonka kanssa kukaan ei halunnut olla kaveri. Entin oli niin inspiroitunut näytelmästä, että teki aluksi käsikirjoituksen nukketeatteria varten vuonna 1971. Näytelmän nimi oli ”Minun vaaleansininen koiranpentuni”. Näytelmän innostuksen laannuttua Entin päätti luoda käsikirjoituksen piirrettyä varten. Nyt animaatioelokuvan nimeksi tulisi yksinkertainen nimi ”Vaaleansininen koiranpentu”. Entin ehdotti Gladkovia luomaan piirкettylle musiikit, koska piirretystä tulisi musikaalityyppinen kokonaisuus. Gladkov suostui, ja otti tarjouksen vastaan. Entin ja Gladkov, miettivät, ketkä ääninäyttelisivät animaatiopiiretyssä, ja päätyivät elokuvan pääosiin ääninäyttelijöiksi. Jefim Gamburg loi ei-perinteisen animaatiotekniikan avulla piirrokset, ja pikku hiljaa elokuva alkoi valmistua. Elokuva julkaistiin vuonna 1976.

## Lähteet
Allan Nukari

**Allan Amos Nukari**, vuoteen 1947 **Virta** (24. joulukuuta 1918 Halikko – 4. maaliskuuta 2006 Hämeenlinna) oli suomalainen maanviljelijä ja järjestövaikuttaja, joka sai maanviljelysneuvoksen arvonimen.

Nukarin vanhemmat olivat Karl Emil Virta ja Emma Maria Lindholm ja puoliso vuodesta 1947 emäntä Sirkka-Liisa Nukari. Allan Nukari valmistui agrologiksi Mustialasta vuonna 1946 ja tuli avioliiton solmittuaan seuraavana vuonna Nukarin tilan isännäksi Vanajalle. Paitsi näkyväksi harjoittelutilaksi muodostuneen maatilan viljelijänä, Nukari toimi merkittävänänä poliittisena ja järjestövaikuttajana. Hän oli Vanajan kunnanvaltuuston ja -hallituksen jäsen ja kunnan liityttyä Hämeenlinnan kaupunkiin vuonna 1967 myös Hämeenlinnan kaupunginvaltuuston ja -hallituksen pitkäaikainen jäsen. Nukari edusti Kokoomusta. Hän osallistui laajasti osuustoiminta- ja tuottajajärjestöjen toimintaan ja oli muun muassa MTK:n valtuuskunnan jäsen vuodesta 1967 ja puheenjohtajana 1983–1984. Hän oli myös mukana kehittämässä osuusteurastamojen yhteistyötä. Sekä talvisotaan että jatkosotaan osallistunut Nukari tunnettiin myös ahkerana kolumnistina. Maanviljelysneuvoksen arvonimen hän sai vuonna 1977.

## Lähteet
Natriumkloriitti

**Natriumkloriitti** (NaClO2) on natrium- ja kloriitti-ionien muodostama epäorgaaninen ioniyhdiste. Yhdistettä voidaan käyttää muun muassa kuitujen valkaisuun ja vedenkäsittelykemikaalina.

## Ominaisuudet
Huoneenlämpötilassa natriumkloriitti on valkoista tai kellertävää tai vihertävää kiteistä ainetta. Yhdiste on hygroskooppista ja siitä tunnetaan kidevedellinen trihydraatti (NaClO2·3H2O). Aine liukenee erittäin hyvin veteen ja liukenee hieman myös metanoliin. Natriumkloriitti on hyvin voimakas hapetin. Kuumennettaessa se hajoaa ja reaktio voi olla räjähdysmäinen. Happojen vaikutuksesta natriumkloriitti muodostaa klooridioksidia. Natriumkloriitti ärsyttää voimakkaasti hengitysteitä. 

## Valmistus ja käyttö
Natriumkloriittia valmistetaan johtamalla klooridioksidia natriumhydroksidiliuokseen. Reaktiossa on mukana pelkistin, tyypillisesti vetyperoksidi, koska muulloin reaktiossa muodostuu myös natriumkloraattia.
:2 ClO2+ 2 NaOH + H2O2 → 2 NaClO2 + 2 H2O + O2

Tärkeimmät natriumkloriitin käyttökohteet perustuvat sen hapetuskykyyn ja klooridioksidin muodostumiseen. Sitä käytetään sellun valkaisuun paperiteollisuudessa ja  myös muiden kuitutuotteiden kuten puuvillatekstiilien valkaisussa. Ainetta voidaan käyttää vedenpuhdistuskemikaalina ja teollisuudessa desinfiointiin. Orgaanisen kemian synteeseissä natriumkloriittia käytetään aldehydien hapettamiseen karboksyylihapoiksi.

## Lähteet
Woe Portrait

**Woe Portrait** on porilaisyhtye Atlasesin toinen täyspitkä albumi, ja se julkaistiin lokakuun 23. päivä vuonna 2020 Lifeforce Recordsin kautta.
## Kappaleet
__NOTOC__

## Kokoonpano
* Jani Lamminpää – laulu
* Ville-Veikko Laaksonen – kitara
* Nico Brander – kitara
* Jerkka Perälä – basso, koskettimet & laulu
* Arttu Leppänen – rummut

## Arvostelut
* Imperiumi.net: 
* Metalliluola: 
* Metal-temple: 
* Angry Metal Guy: 

## Lähteet

## Aiheesta muualla
* 
* 
* Albumi ''Atlases - Woe Portrait'' Bandcamp -sivustolla
Yovanna

**Yovanna** (, oik. **Ioánna Fássou-Kalpaxí**, Ιωάννα Φάσσου-Καλπαξή; s. 14. marraskuuta 1938) on kreikkalainen laulaja, kirjailija ja runoilija. Kalpaxí aloitti 14-vuotiaana opinnot Ateenan konservatoriossa ja kouluttautui oopperalaulajaksi. Samanaikaisesti hän esiintyi Kreikan radion viihdeorkesterin kanssa taiteilijanimellään.

Yovanna aloitti esiintymisen kansainvälisillä laulufestivaaleilla 1960-luvun alussa ja voitti Sopotin laulufestivaalit 1962, mikä teki hänestä suositun erityisesti Neuvostoliitossa. Yovanna voitti 1965 sveitsiläisen *Concours Eurovision* -laulukilpailun kappaleella *Non, à jamais sans toi* ja valikoitui näin Sveitsin edustajaksi saman vuoden Eurovision laulukilpailuun. Kansainvälisessä Eurovision laulukilpailussa Yovanna sijoittui 18 kilpailijan joukosta kahdeksanneksi.

Yovanna jatkoi esiintymistä ja levyttämistä erityisesti Kreikassa ja Saksassa 1980-luvun alkuun, jolloin hän päättyi siirtyä kirjailijaksi. Hänen esikoisteoksensa *Ánte geia* () julkaistiin 1986. Yovanna on julkaissut 12 kirjaa ja viisi runokokoelmaa.

## Lähteet
*https://yovannakalpaxi.wixsite.com/official

### Viitteet
Fatiman ihme (elokuva)

**Fatiman ihme** (engl. *The Miracle of Our Lady of Fatima*) on John Brahmin ohjaama elokuva vuodelta 1952. Se perustuu väitettyihin Neitsyt Marian ilmestyksiin Fatimassa Portugalissa vuonna 1917.

*Fatiman ihme* oli parhaan musiikin Oscar-palkinnon ehdokkaana. Elokuvan musiikin oli säveltänyt Max Steiner.

## Rooleissa

## Lähteet

## Aiheesta muualla
*
Japaninnukula

**Japaninnukula** (*Leonurus japonicus*) on huulikukkaiskasvien (Lamiaceae) heimoon, nukuloiden (*Leonurus*) sukuun kuuluva kasvilaji. Se on yksi- tai kaksivuotinen ruoho, jonka varret ovat pystyjä ja voivat kasvaa 30–120 cm korkeiksi. Varsilehdet ovat ruodillisia ja niiden lehtiruodit ovat 0,5–3 cm pitkiä. Alimmat varsilehdet ovat muodoltaan soikeita ja kolmiosaisia. Varren keskiosien lehdet ovat myös sormiosaisia, mutta kukinnon lehdet ovat tasasoukkia tai suikeita, 0,3–1,2 cm pitkiä ja 0,2–0,8 cm leveitä sekä ehyt- tai hammaslaitaisia. Kukkien teriöt ovat karvaisia ja niiden väri vaihtelee valkoisesta punertavaan tai purppuraiseen. Kukan ylähuuli on suora, noin 7 mm pitkä ja 4 mm leveä. Alahuuli on hieman lyhyempi. Japaninnukula kukkii kesä–syyskuussa ja tuottaa hedelmiä syys–lokakuussa. Hedelminä olevat pähkylät ovat ruskehtavia ja noin 2,5 mm pitkiä.

Japaninnukula kasvaa aurinkoisilla paikoilla merenpinnan tasosta aina 3400 metrin korkeuteen asti. Lajia tavataan Itä- ja Kaakkois-Aasiassa sekä Pohjois- ja Etelä-Amerikassa, joskin Pohjois- ja Etelä-Amerikassa sitä esiintyy vain tulokkaana.

Japaninnukulaa käytetään lääkinnällisiin tarkoituksiin ja lajia on käytetty laajasti perinteisessä lääkinnässä Kiinassa, Etelä-Koreassa sekä Japanissa. Laji on kuvattu jo kiinalaisen lääkeopin ensimmäisessä perusteoksessa Shennongin yrttitiedon klassikossa (*Shennong bencaojing*). Nykyisin japaninnukulaa käytetään kiinalaisessa yrttilääketieteessä erilaisiin kuukautiskierron häiriöihin ja kipuihin sekä verenkierron parantamiseen, diureettina ja turvotuksen hoitoon. Tähän mennessä japaninnukulasta on eristetty yli 280 erilaista kasvin sekundaarisen metabolian tuottamaa ainetta, joilla on erilaisia vaikutuksia.

## Lähteet

## Aiheesta muualla
* Laji.fi: Japaninnukula (''Leonurus japonicus'')
* Integrated Taxonomic Information System (ITIS): ''Leonurus japonicus'' 
* Global Biodiversity Information Facility (GBIF): ''Leonurus japonicus'' 
* Centre for Agriculture and Biosciences International (CABI): ''Leonurus japonicus''
Kuohu (täsmennyssivu)

**Kuohu** voi viitata johonkin seuraavista:

* Kuohu, kylä Jyväskylässä
* Kuohu, Kangasalan uimahalli
* Uimaseura Kangasalan Kuohu
* *Kuohu*, majakkalaiva ''Plevnan'' myöhempi nimi
Margot Eskens

**Margot Eskens** (12. elokuuta 1936 – 29. heinäkuuta 2022) oli saksalainen laulaja, joka oli suosituimmillaan 1950- ja 1960-luvuilla. Eskens voitti 1954 Polydorin järjestämän kykykilpailun kappaleella ”Moulin Rouge” ja sai täten levytyssopimuksen. Eskens levytti ensimmäisen hittinsä ”Ich möchte heut ausgehn” 1955. Vuosina 1956 ja 1957 Eskens levytti kaksi Saksan singlelistan ensimmäiseksi yltänyttä kappaletta, ”Tiritomba” ja ”Cindy, Oh Cindy”. Eskens levytti myös useita menestyskappaleita duettona Silvio Francescon kanssa.

Eskens teki yhteistyötä tuottaja Kurt Feltzin kanssa vuoteen 1961. Eskens sijoittui kolmanneksi Saksan karsintana Eurovision laulukilpailuun 1962 toimineessa *Deutsche Schlager-Festspiele 1962* -laulukilpailussa kappaleella ”Ein Herz, das kann man nicht kaufen”. Eskens edusti Saksaa Eurovision laulukilpailussa 1966 kappaleella ”Die Zeiger der Uhr” ja sijoittui jaetulle kymmenennelle sijalle 18 kilpailijan joukosta.

Eskens myi vuoden 1956 jälkeen 40 miljoonaa levyä. Hän oli naimisissa managerinsa Karl-Heinz Münchowin kanssa miehen kuolemaan 23. joulukuuta 2011.

## Singlet
**Mutti, du darfst doch nicht weinen* (1955)
**Ich möcht' heut' ausgehn* (1956)
**Tiritomba* (1956)
**Cindy oh, Cindy* (1957)
**Bombalu* (1957)
**So Wunderbar, So Fabelhaft* (1960)
**Wenn Du Heimkommst* (1961)
**Ein Herz, Das Kann Man Nicht Kaufen* (1962)
**Marcel* (1963)
**Ob In Bombay, Ob In Rio* (1963)
**Mama* (1964)
**Die Zeiger Der Uhr* (1966)

### Duettona Silvio Francescon kanssa
**Alle schönen Frauen* (1958)
**Du Bist Mir Lieber Als Die Andern* (1958)
**Mondscheinpartie* (1959)

## Lähteet
Cedar City

**Cedar City** on kaupunki Ironin piirikunnassa, Utahin osavaltiossa Yhdysvalloissa. Sen väkiluku oli vuoden  väestönlaskennassa 35&nbsp;235. Cedar City sai kaupunkioikeudet 18. helmikuuta 1868.

Kaupungin pormestarina toimii Garth O. Green.

## Väestö
Kaupungin asukkaista 90,52 prosenttia on valkoisia, 2,25 prosenttia intiaaneja, 0,92 prosenttia aasialaisia ja 0,81 prosenttia afroamerikkalaisia. 2,48 prosenttia asukkaista eivät ole Yhdysvaltain kansalaisia. Kaupungin väestön keski-ikä on 26,2 vuotta.

## Kuvia kaupungista

Tiedosto:Main street looking north, Cedar City, UT 20110813 1.jpg|Kaupungin pääkatua.
Tiedosto:Autumn colours in SW Utah - lower Cedar Canyon road (15654712242).jpg|Ruskaa Cedar Canyonissa kaupungin ulkopuolella.
Tiedosto:Rattlesnake Creek Trail Adventure (236802299).jpeg|Rattlesnake Creek Trail.


## Lähteet

## Aiheesta muualla

* Kaupungin kotisivut
Mikronova

**Mikronova** on tähden pinnalla tapahtuva räjähdys, jonka teho on noin miljoonasosa klassisen novan tehosta. Tämä ilmiö johtuu aineen kertymisestä tähden läheisyydestä, esimerkiksi kaksoistähdestä.

Euroopan eteläisen observatorion ryhmä ilmoitti 20. huhtikuuta 2022, että se oli tunnistanut kolme valkoisen kääpiön mikronovaa TESS-avaruusteleskoopin ja Very Large Telescope -kaukoputken avulla.

## Katso myös
* Kääpiönova
* Hypernova
* Supernova

## Lähteet